
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 615 

12 Νοεμβρίου 2010 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 8,060 
στρ. στη θέση «Κλώσαρι» Δήμου Κρωπίας του 

Νομού Αττικής. 1 

Επικύρωση οριογραμμών κοίτης τμήματος ρέματος, 
στη θέση «Λαγκάδι» του Δήμου Χερσονήσου, Νο¬ 
μού Ηρακλείου. 2 

Καθορισμός χρήσης έκτασης στην εκτός σχεδίου και 
εκτός ορίων περιοχή αγροκτήματος «ΧΟΡΤΕΡΟ» 
του ΔΗΜΟΥ ΣΙΔΗΡΟΚΑΣΤΡΟΥ για την ίδρυση βι¬ 
οτεχνίας συγκέντρωσης, διαλογής και τυποποί¬ 


ησης πατάτας. 3 

ΑΠΟΦΑΣΕΙ Σ 

Αριθμ. 4438 (1) 


Κήρυξη ως αναδασωτέας έκτασης εμβαδού 8,060 στρ. 
στη θέση «Κλώσαρι» Δήμου Κρωπίας του Νομού Ατ¬ 
τικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1.- Τις διατάξεις: 

α) Του άρθρου 117 Παρ. 3 του Συντάγματος της Ελ¬ 
λάδος. 

β) Του Ν. 3200/1955 «περί διοικητικής αποκεντρώσεως» 
όπως αυτές τροποποιήθηκαν μεταγενέστερα. 

γ) Του Ν. 2503/1997 «Διοίκηση, οργάνωση, στελέχωση 
της Περιφέρειας κ.λπ.». 

δ) Του Ν. 998/1979 «Περί προστασίας των Δασών και 
των Δασικών εν γένει εκτάσεων της Χώρας και ειδι¬ 
κότερα: 

δα) Του άρθρου 41 παρ. 1 

δβ) Του άρθρου 38 παρ. 1 


ε) Την αριθμ. 160417/1180/9.7.1980 εγκύκλιο δ/γή του 
Υπ. Γεωργίας. 

ζ) Του Ν. 3208/2003 «Περί Προστασίας δασικών οικο¬ 
συστημάτων κ.τ.λ.». 

η) Το έκτο άρθρο του Ν. 3621/2007 (ΦΕΚ 279/τ. Δ'/ 
20.12.2007). 

2.- Την αριθ. 6326/30.9.2010 πρόταση του αρμοδίου 
Δασαρχείου Πεντέλης σχετικά με την κήρυξη ως ανα¬ 
δασωτέας της αναφερόμενης στο θέμα έκτασης, απο¬ 
φασίζουμε: 

Κηρύσσουμε ως αναδασωτέα δημόσια δασική έκτα¬ 
ση εμβαδού 8,060 στρ. (οκτώ στρεμμάτων και εξήντα 
χιλιοστών του στρέμματος) που βρίσκεται στην θέση 
«Κλώσαρι» Δήμου Κρωπίας του Νομού Αττικής, η οποία 
απεικονίζεται με στοιχεία οριογραμμής: (Α, Β, Γ, Δ, Ε, 

Ζ, Η, θ.. Ξ, Ο, Π, Ρ, Σ, Τ, Α) στο προσαρτημένο στη 

παρούσα απόφασή μας διάγραμμα, το οποίο αποτελεί 
αναπόσπαστο μέρος αυτής και έχει όρια: 

Ανατολικά: Με δημόσια δασική έκταση. 

Δυτικά: Με απαλλοτριωμένη έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση. 

Σκοποί της κήρυξης της ανωτέρω έκτασης ως ανα¬ 
δασωτέας είναι, η διατήρηση του δασικού χαρακτήρα 
αυτής, ο αποκλεισμός διάθεσής της για άλλη χρήση και 
η αποκατάσταση της καταστραφείσης από πυρκαγιά 
της 15/07/2009 αποτελούμενης από πουρνάρια, σχίνα 
και μεμονωμένα άτομα χαλεπίου πεύκης ποσοστό άνω 
του 15%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 25 Οκτωβρίου 2010 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

Έκτασης που κάηκε την 17η Ιουνίου 
2010 και την 9η Ιουλίου 2010 
Θέση:Κλώσσαρι 
Δήμος:Κορωπίου 

Αριθμ. 2436/2672 (2) 

Επικύρωση οριογραμμών κοίτης τμήματος ρέματος, στη 
θέση «Λαγκάδι» του Δήμου Χερσονήσου, Νομού Ηρα¬ 
κλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1) Το Νόμο υπ’ αριθμ. 2503/1997 περί Διοίκησης, οργά¬ 
νωσης στελέχωσης της Περιφέρειας κ.λπ. 

2) Το νόμο 2853/16-7-1922 περί υδραυλικών εν γένει 
έργων και αστυνομεύσεων των δημόσιων υδάτων όπως 
αυτές τροποποιήθηκαν με τις αντίστοιχες του Ν.Δ/τος 
10/29-12-1923 και κωδικοποιήθηκαν από τις διατάξεις 
του Π.Δ/τος 1.8/21-3-1924 (ΦΕΚ 61 Α). 

3) Τις διατάξεις του άρθρου 10 του Ν. 3044/2002 για 
την άσκηση αρμοδιοτήτων του Πολεοδομικού Σχεδια- 
σμού. 

4) Τις διατάξεις του άρθρου 5 του Ν. 3010/2002 (Α' 91) 
εναρμόνιση του Ν. 1650/1986 με τις υπ’ αριθμ. 97/11 Ε.Ε 
και 96/61 ΕΕ οδηγίες και ειδικότερα τις διατάξεις του 
άρθρου 5 αυτού (διαδικασία οριοθέτησης και ρύθμισης 
θεμάτων για τα υδατορέματα και άλλες διατάξεις). 

5) Τις διατάξεις του Ν. 1337/83 περί επεκτάσεως των 
πολεοδομικών σχεδίων κ.λπ. και του άρθρου 6 του ισχύ- 
οντος κτιριοδομικού κανονισμού που αφορά την δόμηση 
κοντά σε ρέματα. 

6) Την υπ’ αρ. 3046/304/3-2-1989 απόφαση του Αν. 
Υπουργού Περιβάλλοντος, Χωροταξίας και Δημοσίων 
Έργων (Κτιριοδομικός Κανονισμός και ειδικότερα τις 
διατάξεις του άρθρου 6 αυτού, σχετικά με τη δόμηση 
κοντά στα ρέματα) όπως ισχύει σήμερα. 

7) Την υπ’ αριθμ. 33/1998 εγκύκλιο του ΥΠΕΧΩΔΕ 
«Αστυνόμευση ρεμάτων και συντήρηση αντιπλ/κών έρ¬ 
γων». 

8) Τις διατάξεις του άρθρου 66 του Ν. 1622/1986 (περί 
Τοπικής Αυτοδιοίκησης, Περιφερειακής Ανάπτυξης και 
Δημοκρατικού Προγραμματισμού) όπως αντικαταστά- 
θηκε με τις διατάξεις της παρ. 5 του άρθρου 33 του 
Ν. 1832/1989. 


9) Την αρ. 203/2010 απόφαση του Δημοτικού Συμβου¬ 
λίου του Δήμου Χερσονήσου. 

10) Τον γενόμενο καθορισμό οριογραμμών κοίτης τμή¬ 
ματος του ρέματος, στη θέση «Λαγκάδι» Δήμου Χερ¬ 
σονήσου Ν. Ηρακλείου, ο οποίος έγινε από την Δ/νση 
Τεχνικών Υπηρεσιών της Νομαρχιακής Αυτοδιοίκησης 
Ηρακλείου (με το υπ’ αριθμ. πρωτ. 27200/8583-30-1 Ο¬ 
ΣΟΙ 0 έγγραφό της), μετά από τον έλεγχο και την θεώ¬ 
ρηση των τοπογραφικών διαγραμμάτων, της τεχνικής 
έκθεσης και των συνοδευουσών αυτών υδρολογικών, 
υδραυλικών και περιβαλλοντικών μελετών που συνέ¬ 
ταξε ο Μανώλης Πολυδάκης Τοπογράφος μηχανικός, 
για τον καθορισμό των προτεινομένων οριογραμμών 
και ύστερα από την προαναφερόμενη γνωμοδότηση 
του Δημοτικού Συμβουλίου του Δήμου Γαζίου, Νομού 
Ηρακλείου, αποφασίζουμε: 

Επικυρώνουμε τις οριογραμμές κοίτης τμήματος του 
τμήματος ρέματος, στη θέση «Λαγκάδι» Δήμου Χερσο¬ 
νήσου, Νομού Ηρακλείου, όπως φαίνονται στα από τον 
Ιανουάριο 2010 τοπογραφικά διαγράμματα που συνέτα¬ 
ξε ο Μανώλης Πολυδάκης Τοπογράφος μηχανικός, που 
συντάχθηκαν σύμφωνα με την υδραυλική μελέτη του 
ίδιου, όπως αυτά ελήφθησαν και θεωρήθηκαν από την 
Δ.Τ.Υ. Νομαρχιακής Αυτοδιοίκησης Ηρακλείου. 

Οι οριογραμμές αυτές του παραπάνω ρέματος υλο¬ 
ποιούνται από τις πολυγωνικές γραμμές που ορίζουν τα 
σημεία: Α1, Α2,.., Α22, Α23 και Δ1, Δ2,.Δ24, Δ25. 

Τα παραπάνω σημεία είναι αποτυπωμένα στα προα- 
ναφερόμενα τοπογραφικά διαγράμματα και περιέχονται 
σε αυτά με τις συντεταγμένες τους (σύστημα συντε¬ 
ταγμένων είναι το ΕΓΣΑ 87). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 29 Οκτωβρίου 2010 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

Αριθμ. 1400 (3) 

Καθορισμός χρήσης έκτασης στην εκτός σχεδίου και 
εκτός ορίων περιοχή αγροκτήματος «ΧΟΡΤΕΡΟ» του 
ΔΗΜΟΥ ΣΙΔΗΡΟΚΑΣΤΡΟΥ για την ίδρυση βιοτεχνί¬ 
ας συγκέντρωσης, διαλογής και τυποποίησης πα¬ 
τάτας. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις του Ν. 1512/1985 και ειδικότερα το 
άρθρο 3 αυτού. 

2. Την υπ’ αριθμόν 1393/29-10-2010 εισήγηση του Πο- 
λεοδομικού Γραφείου Σιδηροκάστρου η οποία είναι 
θετική. 

3. Την υπ’ αριθμόν 78 (θέμα 24ο) της 20-3-2009 από¬ 
φασης του Δημοτικού Συμβουλίου του Δήμου Σιδηροκά- 
στρου Ν. Σερρών με την οποία γνωμοδοτεί θετικά για την 
παραχώρηση, σύμφωνα με τις διατάξεις του άρθρου 1 
του Ν.Δ. 221/74, κοινόχρηστης δημοτικής έκτασης. 

4. Τις διατάξεις του άρθρου 90 του Π.Δ. 63/2005 ΦΕΚ 
98 Α'/22-4-2005, αποφασίζουμε: 


1. Καθορίζεται η χρήση του προς παραχώρηση γηπέ¬ 
δου υπό στοιχεία (Α1, Α2, Α3)....Α14, Α1), με αριθμό τεμα¬ 
χίου 579ζ, στην εκτός σχεδίου και εντός ζώνης περιοχή 
αγρ/τος «ΧΟΡΤΕΡΟ» του ΔΗΜΟΥ ΣΙΔΗΡΟΚΑΣΤΡΟΥ όπως 
αυτό φαίνεται στο συνημμένο τοπογραφικό διάγραμμα, 
για την ίδρυση βιοτεχνίας συγκέντρωσης, διαλογής και 
τυποποίησης πατάτας από την ΟΥΜΠΑΙΛΗ Ειρήνη-Πολυ- 
χρονία του Χαριζάνη και είναι έκτασης 6905,58,00 τ.μ. 

2. Από τις διατάξεις της απόφασης αυτής δεν προ- 
καλείται δαπάνη σε βάρος του προϋπολογισμού του 
Δήμου ΣΙΔΗΡΟΚΑΣΤΡΟΥ. 

Η απόφαση αυτή μαζί με το τοπογραφικό διάγραμμα, 
με κλίμακα 1:500, που το συνοδεύει να δημοσιευθούν 
στην Εφημερίδα της Κυβερνήσεως, έχοντας ισχύ από 
την δημοσίευσή της. 

Σιδηρόκαστρο, 2 Νοεμβρίου 2010 

Ο Νομάρχης 
ΣΤΕΦΑΝΟΣ ΦΩΤΙΑΔΗΣ 

